《与处州吴千兵索金盘露》
明代·林光

磁瓶千里贮琼浆，一滴金盘露未尝。杨柳风偏吹醒眼，牡丹花不入愁肠。

閒吟莫助诗怀壮，静坐宁须舞袖长。春景满前催晚醉，大书吾笑为谁忙。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。